b'\n_START_ARTICLE_\nOrl\xc3\xa9ans\n_START_SECTION_\nGeografija\n_START_PARAGRAPH_\nMesto le\xc5\xbei v osrednji francoski pokrajini Orl\xc3\xa9anais ob reki Loari, pribli\xc5\xbeno 130 km jugozahodno od Pariza. V ju\xc5\xbenem delu mesta, La Source, izvira reka Loiret, ki se po 12 km izliva v Loaro.\n_START_SECTION_\nZgodovina\n_START_PARAGRAPH_\nOrl\xc3\xa9ans je bil ustanovljen kot civitas (mestna dr\xc5\xbeava) galskega plemena Carnutes, imenovan Cenabum. Leta 275 je bil obnovljen pod rimskim cesarjem Avrelijem, ki mu je dal ime Aurelianum. Leta 451 je mesto posku\xc5\xa1al zavzeti hunski vojskovodja Atila, vendar sta ga v zadnjem trenutku re\xc5\xa1ila vizigotski kralj Teodorik I. in rimski general Flavij Aetij._NEWLINE_Od 27. novembra 511 do 25. junija 524 je bil pod merovin\xc5\xa1kim kraljem Klotarjem glavno mesto Burgundskega kraljestva._NEWLINE_Med stoletno vojno ga je oblegala angle\xc5\xa1ka vojska (1428-29). S prihodom Ivane Orleanske na pomo\xc4\x8d mestu je bil Orl\xc3\xa9ans obranjen, hkrati pa je njegova obramba pomenila tudi klju\xc4\x8dni preobrat v tej vojni in postopen izgon Angle\xc5\xbeev iz Francije._NEWLINE_V kasnej\xc5\xa1em \xc4\x8dasu je Orl\xc3\xa9ans dal ime stranski liniji Burboncev, katera je z Ludvikom Filipom I. pri\xc5\xa1la do francoske krone (1830-1848).'